2009 වසරේ, ඇමෙරිකාවේ ඇරිසෝනා විශ්වවිද්‍යාලයේ මහාචාර්යවරු පිරිසක් මෙම අත්පිටපත සම්බන්ධයෙන් උනන්දුවී එය පරීක්ෂා කළහ. ඔවුන් කළේ අත්පිටපතේ කාලය නිවැරදිව නිර්ණය කිරීමේ පරීක්ෂණය. ඒ අනුව, ඔවුන් සියයට 95 ක් සහතිකව කියා සිටියේ, අත්පිටපතේ ඇතැම් පිටු වසර 1404 සහ 1438 අතර කාලයේ සකස් කරන්න ඇතැයි කියාය. ඇමෙරිකාවේ චිකාගෝ නුවර මැක්රෝන් පර්යේෂණ ආයතනයේ විශේෂඥයෝ ද අත්පිටපත සම්බන්ධයෙන් පරීක්ෂණ සිදු කළහ. අත්පිටපත සඳහා භාවිතයට ගත් තීන්ත ඉපැරණි බවත්, මධ්‍යතන යුගයට අයත් බවත් එහිදී ද අනාවරණය කර ගත්තේ යැයි පැවැසිණි. වසර ගණනාවක් තිස්සේ ලොව මවිත කළ වොයිනික් අත්පිටපතේ අබිරහස විසඳීමට, පරිගණක විශේෂඥයන් පිරිසක් ඉදිරිපත්වී සිටින බව පසුගිය ජනවාරි 26 වැනිදා ඩේලිමේල් පුවත් වෙබ් අඩවිය වාර්තා කළේය. පරිගණක විශේෂඥයන් මේ සඳහා කෘත්‍රිම බුද්ධි පරිගණක වැඩසටහනක් භාවිතයට ගත්තේය. පරිගණක විශේෂඥයන් පෙන්වා දෙන අන්දමට වොයිනික් අත්පිටපත ලියා ඇත්තේ ඉපැරැණි හීබෲ බසින් බවය. අබිරහස් විදියට අත්පිටපත ලියා ඇති බව පෙනෙන්නේ, ප‍්‍රාණාක්ෂර ඉවත් කර එය ලියා ඇති නිසා යැයි කෘත්‍රිම බුද්ධි පරිගණක වැඩසටහන පෙන්වා දී තිබේ. කෙසේ නමුත් අත්පිටපතේ අඩංගු මොනවාදැයි නිවැරදිව කීමට තවමත් පරිගණකයට හැකියාව ලැබී නැත. කෘත්‍රිම බුද්ධි පරිගණක වැඩසටහන ඉදිරියේ දී රහස් විකේතනය කරමින් එකිනෙක සෙමින් සෙමින් අනාවරණය කර ගැනීමට නියමිතය. කෘත්‍රිම බුද්ධි පරිගණක වැඩසටහන යොදා ගනිමින් වොයිනික් අත්පිටපතේ අබිරහස විසඳීමට උත්සාහගෙන ඇත්තේ, ඇමෙරිකාවේ ඇල්බර්ටා විශ්වවිද්‍යාලයේ පරිගණක විශේෂඥ ග්‍රෙග් කොන්ඩාර්ක් ප‍්‍රමුඛ කණ්ඩායමය. කෘත්‍රිම බුද්ධි පරිගණක වැඩසටහන යොදාගෙන, එක්සත් ජාතීන්ගේ මානව හිමිකම් සුරැකීම සිදුවිය යුත්තේ කෙසේදැයි යන්න සම්බන්ධ ලියවිල්ල, සියයට 97 ක් නිවැරදිව, ලොව භාෂා 380 කට පරිවර්තනය කිරීමට ග්‍රෙග් කොන්ඩාර්ක් ඇතුළු කණ්ඩායමට හැකිවී ඇත්තේ ද මෙම කෘත්‍රිම බුද්ධි පරිගණක වැඩසටහන යොදා ගනිමිනි.
ඔවුන් අත්පිටපතේ කළ පරික්ෂණය කුමක්ද ?
කාලය නිවැරදිව නිර්ණය කිරීමේ පරීක්ෂණය